News Update: ‘บิล เกตส์’ กังวลเศรษฐกิจถดถอย เตือนขึ้นดอกเบี้ยทำให้เศรษฐกิจชะลอตัว ผลกระทบจากสงครามและโควิด-19 - FINNOMENA
‘บิล เกตส์’ กังวลเศรษฐกิจถดถอย เตือนอัตราดอกเบี้ยมีแนวโน้มสูงมากพอที่จะทำให้เศรษฐกิจโลกชะลอตัว รวมถึงผลกระทบจากทั้งสงครามรัสเซีย-ยูเครน และแพร่การระบาดของโควิด-19
9 พ.ค. 2565

‘บิล เกตส์’ กังวลเศรษฐกิจถดถอย เตือนอัตราดอกเบี้ยมีแนวโน้มสูงมากพอที่จะทำให้เศรษฐกิจโลกชะลอตัว รวมถึงผลกระทบจากทั้งสงครามรัสเซีย-ยูเครน และแพร่การระบาดของโควิด-19
“ผมกังวลมากว่า เศรษฐกิจที่อยู่ในขาลงจะนำไปสู่การชะลอตัวของเศรษฐกิจ” บิล เกตส์ ให้สัมภาษณ์กับสำนักข่าว CNN
มหาเศรษฐีผู้ใจบุญและผู้ร่วมก่อตั้ง Microsoft กล่าวว่า สงครามในยูเครนส่งผลให้ราคาสินค้าโภคภัณฑ์พุ่งสูงขึ้นมาก ขณะที่การแพร่ระบาดของโควิดทำให้รัฐบาลมีหนี้อยู่ในระดับสูง บวกกับปัญหาซัพพลายเชนที่มีอยู่แล้วก่อนหน้านี้
ตอนนี้ธนาคารกลางของหลายประเทศทั้งสหรัฐฯ UK และอินเดีย เริ่มขึ้นดอกเบี้ยเพื่อควบคุมเงินเฟ้อ แต่มหาเศรษฐีอันดับที่ 4 ของโลกอย่างบิล เกตส์ มองว่า นี่จะส่งผลให้เศรษฐกิจโลกชะลอตัวในท้ายที่สุด
โดยเมื่อเดือนที่ผ่านมา IMF ได้ปรับลดคาดการณ์การเติบโตของเศรษฐกิจโลกครั้งใหญ่ และเพิ่มตัวเลขเงินเฟ้อคาดการณ์ จากสงครามยูเครนและการล็อกดาวน์ในจีน
อ้างอิง: https://www.bloomberg.com/news/articles/2022-05-08/bill-gates-says-economy-bears-have-strong-argument-on-slowdown?sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Bill Gates
News Update
บิล เกตส์
เศรษฐกิจถดถอย
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA